Γ.Σ. Τρικάλων

Ο Γυμναστικός Σύλλογος Τρικάλων είναι ελληνικό αθλητικό σωματείο που δραστηριοποιείται στην πόλη του Τρικάλων, στη Τρίκαλα, όπου και βρίσκονται οι έδρες των τμημάτων του. Επίσημα χρώματα του συλλόγου είναι το λευκό και το μπλε. 

Επίσημο έτος ίδρυσης του συλλόγου είναι το 1896. Αποτελεί ενα από τα αρχαιοτέρα αθλητικά σωματεία στον ελλαδικό χώρο. Διαθέτει τμήμα στίβου ενώ παλαιότερα διέθετε τμηματα πετοσφαίρισης και καλαθοσφαίρισης ανδρών και γυναικών. Επίσημη έδρα του αποτελεί το Εθνικό Σταδιο Τρικάλων, χωρητικότητας 15.000 θεατών. Πρώην αθλητρια του ΓΣΤ και νυν αντιπρόεδρος είναι η ολυμπιονίκης Σοφία Σακοράφα.

 Ιστορική αναδρομή 
 Ίδρυση τμήματος 

Ο Γ.Σ. Τρικάλων είναι από τους αρχαιότερους αθλητικούς συλλόγους στην Ελλάδα και ο πρώτος επαρχιακός σύλλογος. Ο σύλλογος ιδρύθηκε την 5η Μάϊου του 1896. Έναυσμα για την ίδρυσή του αποτέλεσε ένα άρθρο, που δημοσιεύτηκε στις 22 Απριλίου του 1896 στην τότε εβδομαδιαία τοπική εφημερίδα «Αναγέννησις», που μετέπειτα έγινε καθημερινή, γραμμένο από τον ίδιο τον ιδρυτή της αείμνηστο Γιάννη Θεοδωρόπουλο. Αυτό το άρθρο με τον τίτλο «Γυμναστικός Σύλλογος» είχε ως εξής: «Είναι αίσχος εις την πόλιν μας, την τετάρτην κατά πληθυσμόν του Βασιλείου, να μείνη άνευ Γυμναστικού Συλλόγου. Ούτος προώρισται ν’ αναπτύξη την φθισιώσαν ήδη νεολαίαν μας, την εν τους καφενείοις ένδιαιτωμένην. Δεν απαιτείται μεγάλη δαπάνη, όχι. Αρκεί μόνον η ομόθυμος υποστήριξίς των συμπολιτών μας, αρκεί η έγγραφή μελών. Ο Γυμναστικός Σύλλογος είναι ανάγκη να γείνη και προς τούτο πρέπει όλοι να συντείνωμεν».

Λίγες μέρες μετά την δημοσίευση του άρθρου αυτού συνήλθαν στην αίθουσα του Πρωτοδικείου της πόλης πολλοί Τρικαλινοί, νεαρής ιδίως ηλικίας, για την ίδρυση του Γυμναστικού Συλλόγου. Σχετικά η «Αναγέννησις» έγραφε τότε (φύλλο 27 Απριλίου 1896): «Την παρελθούσαν Κυριακήν περί την 11ην ώραν συνελθόντες πολλοί εκ των συμπολιτών μας εν τη αιθούση του Πρωτοδικείου, μετά επιτυχή και ενθουσιώδη προσλαλιάν του κ. Νικ. Δ. Δημάκη προς την συνέλευσιν, εξάραντος δι’ αυτής το μεγαλείον και την σπουδαιότητα τοιούτου εθνωφελούς σωματείου ιδρυομένου ενταύθα και συσκεφθέντες περί της ιδρύσεως Γυμναστικού Συλλόγου, προέβησαν εις την εκλογήν προσωρινής επιτροπείας, εις ην ανετέθη η φροντίς της καταρτίσεως Καταστατικού του Συλλόγου και η υποβολή τούτου εις την συνέλευσιν της προσεχούς Κυριακής…». 

Και στη συνέχεια η εφημερίδα παρέθεσε αυτούσια την «προσλαλιά» του Νικ. Δημάκη προς την συνέλευση εκείνη για την ίδρυση του Γυμναστικού Συλλόγου Τρικάλων. Η ιστορία του Γυμναστικού Συλλόγου Τρικάλων (Μέρος 1ο) - trikalacity.gr

Τμήμα στίβου
Ηταν το πρώτο τμήμα του συλλόγου. Το 1908 πήρε μέρος στους Πανθεσσαλικούς αγώνες. Κατά την δεκαετία του 1930 εμφανίζονται και οι πρώτες γυναίκες αθλήτριες στον Γ.Σ.Τ. 

Δεκαετίες 1960 και 1970
200px|thumb|right| Ο Χρήστος Παπανικολάου ξεκίνησε την καριέρα του από τον ΓΣΤ.

Στη δεκαετία του 1960-1970 ο ΓΣ Τρικάλων με το στίβο του βρίσκεται στην κορυφή του ελληνικού αθλητισμού, αφού οι αθλητές και αθλήτριες καταρρίπτουν το ένα μετά το άλλο όλα τα Πανθεσσαλικά ρεκόρ και πολλοί γίνονται διεθνείς και στους άνδρες και εφήβους και στις γυναίκες και νεανίδες, είναι οι μεγάλοι τροφοδότες της Εθνικής Ελλάδας. Οι πιο σημαντικοί αθλητές για διάφορους λόγους μετεγγράφονται στον Παναθηναϊκό (Κάβουρας – Παπανικολάου) και στον Πανελλήνιο (Κατσέρης κ.α.). Η ιστορία του Γυμναστικού Συλλόγου Τρικάλων (Μέρος 3ο) - trikalacity.gr Ο Χρ. Παπανικολάου στην Ολυμπιάδα του Μεξικού το 1968 ανακηρύχθηκε 4ος Ολυμπιονίκης και στις 15/12/1968 η πόλη των Τρικάλων διά του Δημάρχου της Γιάννη Μάτη και ο ΓΣ Τρικάλων διά των προέδρων του Αλ. Πιτυρίγκα και Γ. Τούφα τίμησε τον Ολυμπιονίκη με έπαθλα, κύπελλα κλπ, στην λαοπληθή υποδοχή, από την κεντρική πλατεία μέχρι το κινηματοθέατρο «Αχίλλειο».

Κατά τα έτη 1972, 1973 και 1974 οι τρικαλινές αθλήτριες έχουν καταπλήξει όχι μόνο το Τρικαλινό φίλαθλο κοινό αλλά και την ελληνική κοινή γνώμη, όπως η Σοφία Σακοράφα, Αλέκα Μπατατόλη, Παρασκευή Μιχαλίτση, Περιστέρα Πίσσα, Αγγελική Τριχιά, Αλέκα Ντέρη, Ελένη Σπύρου, Βασιλική Μαραγκού κ.α. Παράγοντες της Διοίκησης που συνετέλεσαν τα μέγιστα ήταν Αλ. Πιτυρίγκας, Γ. Τούφας, Κ. Φούσκας, Β. Πελίγκος, Γιάννης Σουγκάρης και Βαγγέλης Καραϊσκος.

Δεκαετίες 1980 και 1990
Στις 14/9/1985 έγιναν στο Εθνικό Στάδιο Τρικάλων αγώνες με πάρα πολλούς αθλητές προς τιμήν των αείμνηστων αθλητικών παραγόντων τα «Β’ Τούφεια» και τα «Α’ Πιτυρίγκεια». Στις 13/8/1989, στις Σέρρες γίνονται οι 47οι Βαλκανικοί Αγώνες Στίβου. Ο 30χρονοσ αθλητής Χρήστος Παπαχρήστος ανακηρύχτηκε πρώτος Βαλκανιονίκης και κατέκτησε το χρυσό μετάλλιο στο Μαραθώνιο δρόμο (έκοψε πρώτος το νήμα με χρόνο 2 ώρες 27 λεπτά και 6 δεύτερα). Στις 5 και 6 Μαϊου 1990 γίνονται στα Τρίκαλα οι Πανελλήνιοι Αγώνες Στίβου Λυκείων. Μεγάλο γεγονός για την πόλη των Τρικάλων οι 34οι Πανελλήνιοι Λυκείων. Η κορυφαία αυτή εκδήλωση με την καθ’ όλα άψογη διοργάνωση, τα έξι Πανελλήνια ρεκόρ και άλλες σημαντικές επιδόσεις άφησε άριστες εντυπώσεις.Η ιστορία του Γυμναστικού Συλλόγου Τρικάλων (Μέρος 4ο) - trikalacity.gr

Αρχι-προπονήτριες είναι οι Τασούλα Μυλωνά και Βίβιαν Γρατσάνη. Ο σύλλογος είναι πιστοποιημένο σωματείο της ομοσπονδίας του στίβου ΣΕΓΑΣ και αποτελείται από προπονητές – πρωταθλητές, πρώην μέλη της εθνικής ομάδας στίβου. Αποτελεί τον πρώτο τρικαλινό σύλλογο.

 Αξιόλογοι αθλητές
 Σοφία Σακοράφα
 Βασίλης Πελίγκος
 Γιώργος Καίκης
 Γιώργος Τσιάντας
 Χρήστος Παπανικολάου

Τμήμα πετοσφαίρισης 
Τη δεκαετία του 1980 και 1990 ο ΓΣΤ διέθετε ομάδα πετοσφαίρισης.

Έμβλημα
Εμβλημα του συλλόγου είναι η ασπίδα με λευκές και γαλάζιες ρίγες.

Έδρα
Το τμήμα στίβου προπονείται στο Εθνικό Στάδιο Τρικάλων.

Παραπομπές

Πηγές
Οι καλύτεροι αθλητές 1896-1996 trikalacity.gr
Το ξεκίνημα του αθλητισμού στα Τρίκαλα (1896-1908)
Αθλητισμός στα Τρίκαλα

 Εξωτερικοί σύνδεσμοι 

Επίσημη σελίδα
100 χρόνια ΓΣ Τρικάλων

Κατηγορία:Αθλητικοί σύλλογοι Τρικάλων
Κατηγορία:Ιδρύσεις αθλητικών συλλόγων το 1896